Diari Oficial de la Generalitat Valenciana


Sumari del DOGV 2052, del 23-06-1993 (1993/828414)

ORDRE de 14 de maig de 1993, de la Conselleria d'Agricultura i Pesca, per la qual aprova el pla d'obres i millores territorials de la zona de concentració parcel.laria de La Hoya de Villar del Arzobispo (València).
----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/05/14/(4)/dof/vci/html**

### Dades del document

Número de DOGV
:   2052

Data del DOGV
:   23-06-1993

Secció del DOGV
:   DISPOSICIONS GENERALS

Número del document
:   1993/828414


Data del document
:   14-05-1993

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 14 de maig de 1993, de la Conselleria d'Agricultura i Pesca, per la qual aprova el pla d'obres i millores territorials de la zona de concentració parcel·lària de La Hoya de Villar del Arzobispo (València).  
Per Decret 31/1990, de 12 de febrer, del Consell de la Generalitat Valenciana, es declarà d?utilitat pública i d'urgent execució la concentració parcel·lària de la zona de La Hoya de Villar del Arzobispo (València). Per tal de donar compliment a allò que disposa l'article 82 de la Llei de Reforma i Desenvolupament Agrari de 12 de gener de 1973, els seveis territorials de la Conselleria d'Agricultura i Pesca han redactat en el pla d'obres i millores territorials de l?esmentada zona, que es refereix a obres de camins rurals, condicionament de desaigües i millora del regadiu existent.  
Examinat aquest pla, la conselleria considera que les obres que s'hi inclouen han estat degudament classificades, segons que determina l'article 61 de la Llei de Reforma i Desenvolupament Agrari, i que alhora aquestes obres són convenients perquè s'obtinguen de la concentració parcel·lària els majors beneficis per a la producció de la zona i per als agricultors afectats.  
En virtut d'això,  
ORDENE  
Article primer  
S'aprova el pla d'obres i millores territorials de la zona de concentració parcel·laria de La Hoya de Villar del Arzobispo (València).  
Article segon  
D'acord amb els articles 62, 65 i 70 de la Llei de Reforma Desenvolupament Agrari, es considera que les obres de construcció dels camins rurals, desguassos, la millora de l'embassament anomenat Balsón i de la xarxa principal de reg, queden classificades com d'interès general en el grup a) de l'article 61 de la llei esmentada, per la qual cosa han de ser totalment subvencionades i que les obres de millora de la xarxa secundària de reg incloses en el pla queden classificades com a obres complementàries per a la zona en el grup d) d'aquest article, i s'estableix per a elles una subvenció del 40 per cent i un avançament del 60 per cent restant, reintegrable en un període de 10 anys.  
Les quantitats avançades meritaran un interès del 4 per cent anual, d'acord amb allò que es disposa en l'article 74 de la Llei, de Reforma i Desenvolupament Agrari.  
Article tercer  
La Direcció General de Desenvolupament Agrari dictarà les normes pertinents per a la millor aplicació de tot el que es dispose en aquesta ordre.  
DISPOSICIO FINAL  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
València, 14 de maig de 1993  
El Conseller d'Agricultura i Pesca,  
LUIS FONT DE MORA MONTESINOS


Còpia Permalink ELI